text: Noreg: Brúgvin datt í ánna
text: #000001
text: Tveir bilar koyrdu eftir brúnni, tá hon gav eftir. Báðir bilførararnir eru bjargaðir
text: #000002
text: Ein knapt 150 metra long brúgv yvir ánna Lågen í Gudbrandsdalen í Noregi, fall saman í morgun.
text: #000003
text: Ein persónbilur og ein lastbilur koyrdu á brúnni, tá brúgvin gav eftir. Báðir bilførarnir vórðu bjargaðir. Bilførarin í lastbilinum varð tikin upp í bjargingartyrlu. Kvinnan, sum koyrdi persónbilin, megnaði sjálv at klintra upp á turt.
text: #000004
text: Førarin av lastbilinum mátti bjargast við tyrlu (Mynd: EPA)
text: #000005
text: Boðini um vanlukkuna komu um hálvgun átta tíðina í morgun, at brúgvin um Lågen – ella Gudbrandsdalslågen – við bygdina Tretten var hoknað. Tretten liggur nakað norðan fyri Lillehammer.
text: #000006
text: Brúgvin við Tretten varð bygd úr timbri. Hon førdi eisini ferðslu yvir høvuðsvegin E6, sum liggur fram við ánni, og hesin vegurin er ikki farbærur í løtuni.
text: #000007
text: Nú verður ivast í, hvat skal henda við brúnnil sum liggur tvørtur um ánna. So mikið at streymi er í ánni, at stórur vandi er, at hon verður skolað burtur, skrivar nrk.no.
text: #000008
text: Soleiðis sá brúgvin við Tretten út áðrenn hon datt í ánna (Mynd: Google)
text: #000009